cyanic-selkie/wikianc huggingface dataset:
দ্রৌপদী
জন্ম
150px|thumb|left|শিবের কাছে সন্তানের জন্য ভিক্ষাপ্রার্থী রাজা দ্রুপদ(মুঘল কবি ফৈজির মহাভারতের ফারসি অনুবাদ রজমনামার একটি দৃশ্য) পাঞ্চালরাজ দ্রুপদ ও দ্রোণাচার্য বন্ধু এবং সতীর্থ ছিলেন। পূর্বের বন্ধুত্ব স্মরণ করে দ্রুপদের কাছে দ্রোণাচার্য স্ত্রী ও পুত্রসহ গেলে দ্রুপদ তাকে অপমানিত করেন। রাজা হওয়ার অহংকারে দ্রুপদ মূলত এমন করেছিলেন। দ্রোণাচার্য যখন কুরুবংশের রাজকুমারদের শিক্ষা দেওয়া সমাপ্ত করেন তখন তিনি গুরুদক্ষিণা চান যে শিষ্যরা যেন দক্ষিণা রূপে তার কাছে পাঞ্চালরাজ দ্রুপদের পরাজয় এনে দেয়। মূলত এ পূর্বের অপমানের প্রতিশোধ ছিল। দ্রোণাচার্যের পক্ষে তার শিষ্য অর্জুন পাঞ্চালরাজ দ্রুপদকে পরাজিত করেছিলেন । দ্রোণ দ্রুপদকে অর্ধরাজ্যের শাসনভার দিয়ে পুনরায় মিত্রতা স্থাপনে আগ্রহী হন কিন্তু দ্রুপদ এই অপমান ভুলতে পারেননি । এজন্য তিনি দ্রোণবধ করতে সক্ষম এমন পুত্রলাভের জন্য উপযাজ মুনির শরণাপন্ন হলে তিনি তার জ্যেষ্ঠভ্রাতা ঋষি যাজের কাছে নিয়ে যান । যাজ ও উপযাজ ঋষির সাহায্যে যজ্ঞ করে তিনি দ্রোণবধে সক্ষম পুত্র ধৃষ্টদ্যুম্নকে লাভ করেন এবং সেই একই যজ্ঞবেদী থেকে দ্রৌপদীর জন্ম হয়। দ্রুপদের কন্যা বলে তার নাম হয় দ্রৌপদী । তার জন্মের পর আকাশবাণী হয় তার থেকে কুরুবংশ ধ্বংস হবে পরবর্তীতে কৌরবরা দ্রৌপদীর বস্ত্রহরণের চেষ্টা করে যে অপরাধ করে তারই ফলস্বরূপ তারা কুরুক্ষেত্রের যুদ্ধে ধ্বংস হয় এবং আকাশবাণী সত্য প্রমাণিত হয়।
মহাভারতে দ্রৌপদীর জন্মের বর্ণনাভঙ্গি
মহাভারতের আদিপর্বের অন্তর্গত চৈত্ররথপর্বাধ্যায়ের ১৬৬তম অধ্যায়ে মূলত দ্রৌপদীর দৈহিক গঠনের বর্ণনা দেওয়া হয়েছে-
যার অর্থ : তখন যজ্ঞবেদী থেকে এক কুমারীও উৎপন্ন হলেন যিনি পাঞ্চালী নামে পরিচিতা হলেন । তিনি সৌভাগ্যশালিনী, সুদর্শনা এবং সুন্দর কৃষ্ণ আয়তাকার চক্ষুযুক্তা । তিনি শ্যামাঙ্গী, পদ্মপলাশাক্ষী, কুঞ্চিত বা কোঁকড়ানো ঘনকালো কেশবতী, তাম্রবর্ণ নখ, সুন্দর ভ্রূ এবং সুন্দর ও স্থূল স্তনের অধিকারিণী। তিনি মানুষের শরীরে সাক্ষাৎ দেবী। তার নীলপদ্মের ন্যায় অঙ্গসৌরভ একক্রোশ দূরেও অনুভূত হয় । তিনি পরম সুন্দর রুপধারিণী এবং তার কোনো তুলনা হয় না। এই দেবরূপিনী কন্যা দেব, দানব ও যক্ষেরও আকাঙ্ক্ষিত ।
স্বয়ংবরে প্রতিযোগিতা
thumb|স্বয়ংবরে [[অর্জুন দ্রৌপদীকে জয় করেন]] যদিও দ্রুপদ অর্জুন কর্তৃক পরাস্ত হয়েছিলেন তবুও অর্জুনকেই জামাতারূপে পাওয়ার ইচ্ছা রাখতেন। তাই তিনি এক ভীষণ কঠিন প্রতিযোগিতার আয়োজন করেন যাতে অর্জুন তার ধনুর্বিদ্যায় দক্ষতা দেখিয়ে দ্রৌপদীকে জয় করতে পারেন। দ্রুপদ এমন ধনু নির্মাণ করান যা নোয়ানো দুঃসাধ্য। এরপর শূন্যে একটি যন্ত্র স্থাপন করে তাতে লক্ষ্যবস্তুটি রাখলেন। যন্ত্রের ছিদ্র দিয়ে  বাণ চালিয়ে লক্ষ্য বিদ্ধ করতে হবে প্রতিযোগীদের।  দ্রৌপদীর স্বয়ংবরসভায় ভারতবর্ষের অনেক রাজা আর রাজকুমার এলেন। দুর্যোধন ও অন্য ধৃতরাষ্ট্রপুত্রগণ, কর্ণ, শকুনি, অশ্বত্থামা, ভগদত্ত, কলিঙ্গের রাজা, মদ্ররাজ শল্য, সিন্ধুরাজ জয়দ্রথ, শিশুপাল, জরাসন্ধ ও আরও অনেক রাজা।  দ্বারকা থেকে কৃষ্ণ, বলরাম, প্রদ্যুম্ন প্রভৃতিও এলেন।  আগত রাজাদের যথাযথ সেবার ব্যবস্থা করলেন দ্রুপদ। নগরের উত্তর-পূর্ব দিকে সমতলভূমিতে স্বয়ংবরের জন্য বিশাল সভা নির্মিত হলো।  এই সভায় দ্রৌপদীর ভ্রাতা ধৃষ্টদ্যুম্ন ঘোষণা দেওয়ার দায়িত্ব পালন করছিলেন। যে লক্ষ্যভেদ করতে পারবে সে দ্রৌপদীকে লাভ করবে এমনটা ঘোষণা দিলেন ধৃষ্টদ্যুম্ন। স্বয়ংবরসভায় শিশুপাল ধনু তুলতে গিয়ে হাঁটু গেড়ে বসলেন। জরাসন্ধ ও মদ্ররাজ শল্যও অক্ষম হলেন। কেউই ধনু ওঠাতে পারলেন না। কর্ণ সেই ধনু তুলে নিয়ে তাতে গুণ পরালেন কিন্তু দ্রৌপদী উচ্চস্বরে বলে উঠলেন যে, আমি সূতজাতীয়কে বরণ করব না । এতে কর্ণ ক্রোধে সূর্যের দিকে তাকিয়ে হাসতে হাসতে স্পন্দমান ধনু ত্যাগ করলেন । ব্রাহ্মণের ছদ্মবেশী অর্জুন অনায়াসে ধনুতে গুণ পরিয়ে লক্ষ্যভেদ করে দ্রৌপদীকে লাভ করেন। লক্ষ্য বিদ্ধ হয়েছে দেখে এবং অর্জুনকে নিরীক্ষণ করে দ্রৌপদী হাস্য না করেও যেন হাসতে লাগলেন। এরপর দ্রৌপদী অর্জুনকে সর্বসমক্ষে বরমাল্য পরিয়ে দিলেন।
স্বয়ংবরে দ্বন্দ্বযুদ্ধ
অর্জুন ব্রাহ্মণের ছদ্মবেশে ছিলেন বলে অন্যরা তাকে ব্রাহ্মণই ভাবলেন। ক্ষত্রিয়রা থাকতে ব্রাহ্মণ প্রতিযোগিতায় জয়ী হয়ে যাবে এ কথা অন্য রাজারা মানতে পারলেন না। তারা ক্রুদ্ধ হয়ে আক্রমণ করতে এলেন। রাজাদের আক্রমণ করতে দেখে ভীম একটি গাছ উপড়ে নিয়ে অর্জুনের পাশে দাঁড়ালেন। অর্জুনও ধনুর্বাণ নিয়ে প্রস্তুত রইলেন। এরপর অর্জুন কর্ণকে পরাজিত করলেন। ভীম শল্যকে পরাজিত করলেন। কৃষ্ণের অনুনয়ে সকলে শান্ত হলেন।
বিবাহ
অর্জুনকে বিজয়ী দেখে যুধিষ্ঠির, নকুল আর সহদেব পূর্বেই চলে গিয়েছিলেন। পরে দ্রৌপদীকে নিয়ে ভীম আর অর্জুন এলেন। তারা যে কুম্ভকারের কর্মশালায় আশ্রয় নিয়েছিলেন সেখানে এসে ভীম আর অর্জুন আনন্দের সাথে জানালেন যে, তারা ভিক্ষা এনেছেন। কুন্তী না দেখেই বললেন, সকলে মিলে ভোগ কর। মূলত কুন্তী ভেবেছিলেন যে তারা হয়তো ভিক্ষার দ্বারা কিছু সামগ্রী পেয়েছে। তাই তিনি লব্ধবস্তু সকলকেই ভোগ করতে বললেন। কিন্তু পরে দেখলেন যে তাদের সাথে দ্রৌপদী। এতে তার বোধোদয় হলো। কুন্তী তাই বললেন, আমি অন্যায় কথা বলে ফেলেছি। যুধিষ্ঠির সব শুনে বললেন যে, অর্জুন তুমি দ্রৌপদীকে জয় করেছ তাই তুমি তাকে বিবাহ কর। অর্জুন সম্মত হলেন না। কারণ কুন্তী ভুল করে পাঁচ ভাইয়ের সাথেই দ্রৌপদীর বাগদান করে দিয়েছেন। মূলত মহাভারতের যুগে পণ, প্রতিজ্ঞা, মুখের কথা ইত্যাদিকে অত্যন্ত গুরুত্বপূর্ণ মনে করা হতো। মহাভারতে বহুস্থানে এমন ঘটনা উদ্ধৃত হয়েছে। যেমন: ভীষ্ম তেমন উপযুক্ত কারণ ছাড়াই পিতা শান্তনুর সাথে সত্যবতীর বিবাহের জন্য সিংহাসনের উত্তরাধিকার ছেড়েছিলেন। যেকোনোভাবে প্রতিজ্ঞারক্ষা করাটাই গুরুত্বপূর্ণ। এ ঘটনার পর যুধিষ্ঠির দ্রুপদের কাছে এসে বললেন, দ্রৌপদী তাদের পাঁচ ভাইয়েরই পত্নী হবেন। দ্রুপদ বললেন, এক পুরুষের বহু স্ত্রী হতে পারে কিন্তু এক স্ত্রীর বহু পতি শোনা যায় না। তখন যুধিষ্ঠির বহুপতিত্বের কিছু উদাহরণ দিলেন। যুধিষ্ঠির বললেন, পুরাণে শুনেছি গৌতমবংশীয়া জটিলা সাতজন ঋষিকে বিবাহ করেছিলেন। প্রাচীনকালে এক মুনিকন্যাও দশজন ভাইকে একত্রে বিবাহ করেছিলেন। ব্যাস ঋষিও যুধিষ্ঠিরের কথার সমর্থন দিয়েছিলেন। ঋষি বেদব্যাস দ্রুপদকে বলেছিলেন যে, যুধিষ্ঠির যা বলেছেন তাই সনাতন ধর্ম, যদিও সকলের পক্ষে নয়। অর্থাৎ তিনি এই পরিস্থিতিতে শুধু দ্রৌপদীর বহুবিবাহকে অনুমোদন দিয়েছেন। অর্থাৎ তিনি আপদ্ধর্মের ব্যাপারে বলেছেন যে ধর্ম আপদের সময় পালন করা হয় কিন্তু সাধারণ পরিস্থিতে এমন কাজ করা উচিত নয়। পরবর্তীতে ব্রহ্মর্ষি ব্যাসের পৌরোহিত্যে পঞ্চপাণ্ডবের সাথে দ্রৌপদীর বিবাহ সম্পন্ন হয়।
কিন্তু দ্রৌপদীর এরূপ বিবাহ নির্দিষ্ট নিয়মে বাঁধা ছিল। বিশৃঙ্খলা যাতে না হয় তাই স্বামীরা নিজের ইচ্ছানুযায়ী দ্রৌপদীর কাছে যেতে পারতেন না। দ্রৌপদী একেকজনের গৃহে একেক বৎসর বাস করতেন। এভাবে এক বছর করে তিনি প্রত্যেকের নিকট থাকতেন। নিয়ম ছিল এ সময় অন্য কোনো ভ্রাতা যদি তাদের দেখেন তবে তাকে সন্ন্যাসী হয়ে বারো বৎসর বনবাস যাপন করতে হবে। দ্রৌপদী পতিব্রতা ছিলেন এবং বিবাহের পর সর্বদাই নির্দিষ্ট নিয়ম মেনে চলতেন। স্বামীরা স্নান-ভোজন অথবা শয়ন না করলে তিনিও তা করতেন না। তারা অন্য স্থান থেকে এলে তিনি আসন ও জল দিয়ে প্রথমে তাদের অভ্যর্থনা করতেন।  তিনি রন্ধন-ভোজনের পাত্র ও গৃহ সর্বদাই পরিষ্কার রাখতেন এবং যথা সময়ে রন্ধন করতেন।  স্বামীরা যা আহার বা পান করতেন না দ্রৌপদীও তা করতেন না।  বনপর্বে তিনি সত্যভামাকে বলেছিলেন যে, এসব কারণেই তিনি স্বামীদের প্রিয় পত্নী। দ্রৌপদী সত্যভামাকে আরও বলেছিলেন যে, ধনবান, রূপবান, অলঙ্কারধারী, যুবক, দেবতা, মানুষ বা গন্ধর্ব অন্য কোনো পুরুষকে তিনি কামনা করেন না।
অর্জুনের সাথে সম্পর্ক
অর্জুন দ্রৌপদীর প্রথম অনুরাগের পাত্র। কারণ অর্জুনের সঙ্গেই প্রথম দ্রৌপদীর বিবাহ হওয়ার কথা ছিল। দৈবক্রমে তাকে পাঁচ পাণ্ডবকেই বিবাহ করতে হয়েছিল। নিয়মানুযায়ী দ্রৌপদীর কক্ষে যুধিষ্ঠির বাস করছিলেন। সেই কক্ষেই অর্জুনের অস্ত্র ছিল। বাধ্য হয়েই অর্জুন দ্রৌপদীর কক্ষে প্রবেশ করেন। কারণ গোধন চুরি হয়েছিল আর তা রক্ষা করতে অর্জুনের তার অস্ত্রের প্রয়োজন ছিল। এজন্য উপায় না দেখে তিনি দ্রৌপদীর কক্ষে যান এবং নিজের অস্ত্র নিয়ে চুরি হওয়া গরু উদ্ধার করতে যান। পরে চুরি হওয়া গরু নিয়ে তিনি ফিরে আসেন এবং নিয়মানুযায়ী বনবাসে যান। কারণ এ নিয়ম পূর্বেই করা হয়েছিল যে দ্রৌপদীর সঙ্গে বসবাসের নির্ধারিত এক বৎসর যে স্বামীর জন্য নির্ধারিত তিনি ছাড়া অন্য কোনো স্বামী তার কক্ষে প্রবেশ করলে তাকে বার বৎসরের জন্য বনবাসে গিয়ে প্রায়শ্চিত্ত করতে হবে। বিশৃঙ্খলা এড়াতে তারা সকলেই এ নিয়ম কঠোরভাবে পালন করতেন। তাই অর্জুন এ নিয়মের ব্যতিক্রম না করে বনবাসে যান।
অর্জুন বনবাস শেষে দ্বারকায় সুভদ্রাকে বিবাহ করেন। অর্জুন সুভদ্রাকে নিয়ে ইন্দ্রপ্রস্থে আসেন এবং অর্জুনের অন্য পত্নীর আগমনে দ্রৌপদী ক্রুদ্ধ হন। তখন সুভদ্রা দ্রৌপদীর কাছে যান। তিনি দ্রৌপদীকে প্রণাম করে বলেন যে আমি আপনার দাসী। সুভদ্রার মিষ্টবাক্যে তুষ্ট হয়ে দ্রৌপদী তাকে আলিঙ্গন করেন। দ্রৌপদীর ক্রোধ শান্ত হয়। ইন্দ্রপ্রস্থে বসবাসকালীন দ্রৌপদী আর সুভদ্রার সুসম্পর্ক অক্ষুণ্ন ছিল। বনবাস থেকে ফিরে আসার পর দ্রৌপদীর গর্ভে অর্জুনের সন্তান শ্রুতকর্মা জন্মগ্রহণ করে।
ইন্দ্রপ্রস্থে আগমন
শকুনি ও দুর্যোধন বারণাবতে অগ্নিদগ্ধ করে পাণ্ডবদের হত্যার ষড়যন্ত্র করেছিল। তারপরও পাণ্ডবরা জীবিত ছিল এবং স্বয়ংবরে অর্জুন দ্রৌপদীকে জয় করাতেও দুর্যোধনাদি অসন্তুষ্ট ছিল। দ্রৌপদীকে বিবাহ করে পাণ্ডবগণ আবার হস্তিনাপুরে ফিরে আসেন। তখন সিংহাসনের উত্তরাধিকার নিয়ে পুরাতন সমস্যা আবার প্রকট হয়। এরপর ধৃতরাষ্ট্র কুরুরাজ্যকে বিভাজন করে খাণ্ডবপ্রস্থসমেত অর্ধ রাজ্য পাণ্ডবদের দেন। দ্রৌপদীকে নিয়ে পাণ্ডবগণ এ জনমানবহীন অঞ্চলে আসেন। এখানেই তারা তাদের নতুন সমৃদ্ধ নগরী স্থাপন করেন যা ইন্দ্রপ্রস্থ নামে পরিচিত হয়। দ্রৌপদী তার পঞ্চস্বামীর সাথে এখানেই বাস করতে লাগলেন।
সম্রাজ্ঞী রূপে
ইন্দ্রপ্রস্থে প্রতিষ্ঠালাভের পর যুধিষ্ঠির কৃষ্ণের পরামর্শে রাজসূয় যজ্ঞ করতে উদ্যোগী হন। পাণ্ডবরা সে উদ্দেশ্যে ভারতবর্ষব্যাপী দিগ্বিজয় করতে থাকেন। ভারতবর্ষের অধিকাংশ অঞ্চল এতে যুধিষ্ঠিরের পদানত হয়। এরপর যুধিষ্ঠির রাজসূয় যজ্ঞ করে চক্রবর্তী(সার্বভৌম) সম্রাট হন। দ্রৌপদী হন তার সম্রাজ্ঞী। রাজসূয় যজ্ঞে আমন্ত্রিত ব্যক্তিদের প্রতি দায়িত্ব পালন করতেন দ্রৌপদী। তিনি প্রতিদিন অভুক্ত থেকে দেখতেন সকলের আহারাদি সমাপ্ত হয়েছে কিনা। সম্রাজ্ঞী রূপে দ্রৌপদী অত্যন্ত ব্যস্ত সময় অতিবাহিত করতেন। তার ব্যস্তজীবনের বর্ণনা মহাভারতের বনপর্বে সত্যভামার সাথে তার কথোপকথন থেকে জানা যায়। দ্রৌপদী সকলের আগে জাগতেন কিন্তু সকলের শেষে নিদ্রা যেতেন। তিনি অন্তঃপুর পরিচালনা করতেন এবং প্রাসাদের সব ভৃত্য বা দাসদাসী কি করে সে সব সংবাদ রাখতেন; এমনকি প্রাসাদের গোপালক-মেষপালক পর্যন্ত সকলের সংবাদ জানতেন।  পাণ্ডবগণ সমস্ত পোষ্যবর্গের ভার দ্রৌপদীকে দিয়ে অন্য কার্য করতে পারতেন।  সাম্রাজ্যের সকল আয়-ব্যয় সম্পর্কে একমাত্র দ্রৌপদী জানতেন।  রাজকোষাগারের সমস্ত বিষয় তিনি জানতেন। দ্রৌপদী সবকিছু ত্যাগ করে নিজের কর্তব্যের ভার বহন করতেন।  তাই তার কাছে দিবারাত্রও সমান মনে হতো।
দ্যূতসভায় দ্রৌপদীর আগমন
পাণ্ডবদের সমৃদ্ধি দেখে অসন্তোষ নিয়ে দুর্যোধন হস্তিনাপুরে ফিরে এল। ঈর্ষান্বিত দুর্যোধন পাণ্ডবদের সাম্রাজ্যের এত সমৃদ্ধি কিছুতেই মেনে নিতে পারল না। শকুনি দুর্যোধনকে জানাল যে দ্যূতক্রীড়া বা পাশা খেলার মাধ্যমে সে পাণ্ডবদের সাম্রাজ্য জয় করতে পারে। যুদ্ধে তাদের সাম্রাজ্য জয় করা দুঃসাধ্য। আর শকুনি পাশা খেলায় সুদক্ষ। এরপর পিতা ধৃতরাষ্ট্রের কাছে দুর্যোধন তার হতাশার কারণ ব্যক্ত করল। তারপর দ্যূতক্রীড়া বা পাশা খেলার আয়োজন করার বিষয়ে ধৃতরাষ্ট্রকে সম্মত করাল। ধৃতরাষ্ট্র বিদুরকে পাঠালেন পাণ্ডবদের এ দ্যূতসভায় নিমন্ত্রণ করতে। ধৃতরাষ্ট্র ডেকেছেন শুনে ও ধৃতরাষ্ট্রের সম্মানে যুধিষ্ঠির দ্যূতসভায় আসতে সম্মত হলেন; পাশা খেলার ব্যাপারে তার আগ্রহ ছিল না। এরপর যুধিষ্ঠির তার ভ্রাতা ও দ্রৌপদীকে নিয়ে হস্তিনাপুরে দ্যূতক্রীড়ার জন্য এলেন।
বস্ত্রহরণ
শকুনি পাশা খেলায় নিপুণ। সে ধীরে ধীরে যুধিষ্ঠিরের সবকিছু জয় করতে লাগল। যুধিষ্ঠির পাশা খেলায় তার সব সম্পত্তি পণ রেখে তা হেরে গেলেন। শকুনি কপট দ্যূতক্রীড়ায় সব জয় করতে লাগলেন। যুধিষ্ঠির শকুনির ষড়যন্ত্রে প্রথমে তার ভ্রাতা নকুলকে হারলেন। এরপর একে একে সহদেব, অর্জুন ও ভীমকেও হেরে গেলেন। যুধিষ্ঠির নিজেকে পণ রেখে নিজের স্বাধীনতাও হারালেন। এরপর শকুনির কথায় যুধিষ্ঠিরকে পত্নী দ্রৌপদীকেও পণ রাখতে হলো। এতে ভীষ্ম, দ্রোণ, মহামন্ত্রী বিদুর সকলেই চিন্তিত হয়ে পড়লেন। যুধিষ্ঠির এবার দ্রৌপদীকেও হারলেন। দুর্যোধন আনন্দিত হয়ে দ্রৌপদীকে দাসী রূপে সভায় আনার আদেশ দিলেন। দুর্যোধন তার অনুচর প্রাতিকামীকে আদেশ দিল যেন সে দ্রৌপদীকে সভায় নিয়ে আসে। প্রাতিকামী গিয়ে দ্রৌপদীকে এ সমাচার দিল। কিন্তু দ্রৌপদী সভায় আসতে অস্বীকৃতি জানালেন। তিনি জানতে চাইলেন যে যুধিষ্ঠির প্রথমে নিজেকে হেরেছেন নাকি তাকে। কারণ যদি যুধিষ্ঠির প্রথমে নিজের স্বাধীনতাই হেরে গিয়ে থাকেন তবে দ্রৌপদীকে পণ রাখা যুধিষ্ঠিরের অধিকারের বহির্ভূত। প্রাতিকামী সভায় এসে দ্রৌপদীর প্রশ্ন জানালে যুধিষ্ঠির কিছুই উত্তর দিতে পারলেন না।
দ্রৌপদী কিছুতেই আসছেন না দেখে দুর্যোধন দুঃশাসনকে পাঠাল। তার কথাতেও দ্রৌপদী অস্বীকৃতি জানালেন। দুঃশাসন দ্রৌপদীর কেশ ধরে বলপূর্বক তাকে সভায় নিয়ে এল। বিক্ষিপ্তকেশে অর্ধস্খলিতবসনে দ্রৌপদী সভায় আনীত হলেন। দ্রৌপদীর এমন অপমান দেখে ভীম অত্যন্ত ক্রুদ্ধ হলেন। তিনি যুধিষ্ঠিরের হস্ত দগ্ধ করার সংকল্প করলেন। কারণ ভীম দ্রৌপদীর দুর্দশার জন্য যুধিষ্ঠিরকেই দায়ী করলেন। দ্রৌপদী এমন অন্যায় আচরণে কুরুসভার সকলের নীরবতা দেখে সকলকে ধিক্কার দিলেন। ভীষ্ম, দ্রোণ, মহামন্ত্রী বিদুর প্রভৃতি অতিশয় দুঃখিত হলেন। কিন্তু তারা দুর্যোধনের সম্মুখে সবাই নীরব হয়ে রইলেন। দ্রৌপদীর পক্ষে কোনো যুক্তি দেখাতে পারলেন না। দ্রৌপদী সভায় নানাভাবে অপমানিত হতে লাগলেন। দুর্যোধনের ভ্রাতাদের মধ্যে একমাত্র বিকর্ণ দ্রৌপদীর পক্ষে যুক্তি দিলেন। কর্ণ বিপরীত যুক্তি দিয়ে তাকে থামিয়ে দিলেন। কর্ণ সভার মাঝে দ্রৌপদীকে বেশ্যা বললেন। ভীম দ্রৌপদীর অপমান দেখে প্রতিজ্ঞা করলেন যে, তিনি দুঃশাসনের বুক চিরে তার রক্ত পান করবেন। সভার মাঝে দুর্যোধন অশালীনভাবে দ্রৌপদীকে নিজের বাম ঊরু দেখিয়েছিল। ভীম ক্রুদ্ধ হয়ে যুদ্ধে সে ঊরু ভেঙ্গে দেওয়ার সংকল্প করলেন।
দুঃশাসন দ্রৌপদীর বস্ত্রহরণ করার অপচেষ্টা করেছিল। কিন্তু দ্রৌপদী কৃষ্ণকে স্মরণ করতে লাগলেন। কৃষ্ণের দৈবিক হস্তক্ষেপে দ্রৌপদী রক্ষা পেলেন। স্বয়ং ধর্ম বস্ত্রের রূপ ধরে আবির্ভূত হলেন। সভায় শত শত বস্ত্র দ্রৌপদীর সম্মান রক্ষার্থে আবির্ভূত হয়ে তাকে আবৃত করে ফেলল। আশ্চর্য ঘটনা দেখে সকলেই অবাক হলেন। দুঃশাসন বস্ত্র ধরে টানতে লাগল কিন্তু সেসব বস্ত্র রাশীকৃত হলো তবুও দ্রৌপদী নির্বস্ত্র হলেন না। পরিশেষে দুঃশাসন শ্রান্ত হয়ে গেল।
জয়দ্রথ কর্তৃক দ্রৌপদীকে হরণের চেষ্টা
বনবাসের শেষ বছরে একদিন জয়দ্রথ কাম্যকবনে উপস্থিত হন । তিনি বিবাহ কামনায় শাল্বরাজ্যে যাচ্ছিলেন । তিনি কাম্যকবনে দ্রৌপদীকে দেখে মুগ্ধ হন । সে সময় পাণ্ডবরা ধৌম্য পুরোহিতকে দ্রৌপদীর পাহারায় রেখে শিকারে যান । জয়দ্রথ আশ্রমে আসলে দ্রৌপদী তাকে পাদ্য অর্ঘ্য দিয়ে সম্মান করেন কারণ তিনি দুঃশলার স্বামী ছিলেন । কিন্তু জয়দ্রথ তাকে বল্পূর্বক নিজের রথে তোলার চেষ্টা করলে দ্রৌপদী তাকে ধাক্কা দিয়ে ভূপাতিত করে সাহায্যের জন্য ধৌম্যকে ডাকতে থাকেন । ধৌম্য জয়দ্রথকে নিবৃত্ত করার চেষ্টা করে ব্যর্থ হন । এসময় পাণ্ডবরা শিকার থেকে ফিরে এসে দ্রৌপদীর দাসীর মুখে সব কথা শুনে তাকে উদ্ধারের জন্য বের হন । ভীমকে দেখে জয়দ্রথ দ্রৌপদীকে রথ থেকে ফেলে দেন । ভীম জয়দ্রথের রথের পিছনে ধাওয়া করে তাকে ধরে ফেলেন । কিন্তু যুধিষ্ঠির ভীমকে জয়দ্রথকে হত্যা করতে নিষেধ করেন কারণ সে তাদের বোনের স্বামী । ভীম জয়দ্রথের মাথা ন্যাড়া করে শুধু পাঁচটি চূড়া রেখে দিলেন এবং বললেন সে যেন নিজেকে পাণ্ডবদের দাস বলে পরিচয় দেয় । জয়দ্রথ " তাই হবে " বললে ভীম তাকে ছেড়ে দেন ।
কৃষ্ণের প্রতি অগাধ ভক্তি, শ্রদ্ধা ও সমর্পণ
দ্রৌপদীকে শ্রীকৃষ্ণ নিজের সখী ও ভগিনী মনে করতেন । কাশীদাসী মহাভারতে দ্রৌপদী বলেন - "তুমি অনাথের নাথ বলে সর্বজনে
- কৃষ্ণের প্রতি দ্রৌপদী
দ্রৌপদীর কাছে একবার দুর্যোধনের প্ররোচনায় ক্রোধী ঋষি দুর্বাসা তার অযুত শিষ্য সহ পাণ্ডবদের আশ্রমে উপস্থিত হলেন । তার পূর্বেই পঞ্চপাণ্ডব সহ দ্রৌপদী আহার করে ফেলেছিলেন । যুধিষ্ঠির ঋষিদের নদী থেকে স্নান করে আসতে বললেন । অন্নের কী আয়োজন হবে এই ভেবে দ্রৌপদী আকুল হয়ে কৃষ্ণের স্তব করে বললেন " হে দুঃখনাশন, তুমি এই অগতিদের গতি হও, দ্যূতসভায় দুঃশাসনের হাত থেকে যেমন আমাকে উদ্ধার করেছিলে সেই রূপ আজ এই সংকট থেকে আমায় ত্রাণ কর । " তখন কৃষ্ণ হঠাৎ উপস্থিত হয়ে বললেন তিনি খুব ক্ষুধার্ত । দ্রৌপদী তাকে শূন্য পাতিল দিলে তিনি দেখলেন তার পাশে সামান্য শাকান্ন লেগে আছে । তিনি তা খেয়ে বললেন " বিশ্বাত্মা যজ্ঞভোজী দেব তৃপ্তি লাভ করুন । " হঠাৎ পেট ভরে যাওয়ায় এবং পাণ্ডবরা হরির আশ্রিত জেনে দুর্বাসা তার শিষ্যদের নিয়ে ফিরে গেলেন।
মৃত্যু
thumb|পাণ্ডবদের সাথে যাত্রাকালে দ্রৌপদী পড়ে যান মহাপ্রস্থানের পথে পাণ্ডবগণ বালুকার্ণব ও মেরুপর্বত দর্শন করে যাওয়ার পথে হঠাৎ দ্রৌপদী পড়ে যান। ভীম দ্রৌপদীর এমন অনাকাঙ্ক্ষিত মৃত্যু দেখে যুধিষ্ঠিরকে প্রশ্ন করলেন যে, দ্রুপদনন্দিনী কৃষ্ণা কোনো অধর্মাচরণ করেননি; তবু কেন পড়ে গেলেন। উত্তরে যুধিষ্ঠির বললেন যে অর্জুনের প্রতি এর বিশেষ পক্ষপাত ছিল। তারই ফল লাভ করলেন। দ্রৌপদী পঞ্চস্বামীর প্রতি কর্তব্য পালন করতেন। এ কারণে তিনি পাঁচজনেরই প্রিয় ছিলেন তা মহাভারতের বিভিন্ন অংশে উল্লেখ আছে। তবে পতিপ্রাণা হলেও তিনি অর্জুনকে অধিক ভালবাসতেন । তাছাড়া অর্জুনের সাথেই তাঁর বিবাহ হওয়ার কথা ছিল। তাই অর্জুনই তাঁর প্রথম অনুরাগের পাত্র।
দেবীত্ব
‘নারদ পুরাণ’ এবং ‘বায়ু পুরাণ’ অনুযায়ী, দ্রৌপদী একাধারে ধর্মপত্নী দেবী শ্যামলা, বায়ুপত্নী দেবী ভারতী এবং ইন্দ্রপত্নী দেবী শচী, অশ্বিনীকুমারদ্বয়ের পত্নী ঊষা এবং শিবপত্নী পার্বতীর অবতার। বিগত জন্মে তিনি ছিলেন রাবণকে অভিসম্পাত-প্রদানকারী বেদবতী। তার পরের জন্মে তিনি সীতা। তারই তৃতীয় ও চতুর্থ জন্ম দময়ন্তী এবং তার কন্যা নলযানী। পঞ্চম জন্মে তিনি দ্রৌপদী। পূর্বজন্মে দ্রৌপদী ১৪টি গুণসম্পন্ন স্বামীর জন্য তপস্যা করেন। শিব তাকে সেই মতো বরদানও করেন। কিন্তু একটি মানুষের মধ্যে এতগুলি গুণ থাকা সম্ভব নয়। তখন শিব তাকে জানান যে পাঁচজন মানুষের মধ্যে এমন গুণের সমাহার ঘটতে পারে। সেক্ষেত্রে তাকে পঞ্চস্বামী বরণ করতে হতে পারে। দক্ষিণ ভারতে দ্রৌপদীকে দেবী কালিকার অবতার মনে করা হয়। তিনি দুষ্ট রাজাদের সংহারকল্পে আবির্ভূতা হন।
ভারতের অন্ধ্রপ্রদেশ, কর্ণাটক এবং তামিলনাডু ও ভারতের বাইরেও শ্রীলঙ্কা,মরিশাস, দক্ষিণ আফ্রিকা অঞ্চলে দ্রৌপদীকে উৎসর্গীকৃত অনেক মন্দির রয়েছে। দ্রৌপদী দক্ষিণ ভারতের তামিলনাডু অঞ্চলের কিছু জাতিগোষ্ঠীর দ্বারা পূজিত হন।
কিংবদন্তি
ব্যাস পূর্বে পাণ্ডবদের এই উপাখ্যান বলেছিলেন। এবার দ্রুপদকে বললেন। মহাদেবের কাছে এক ঋষিকন্যা পতিলাভের জন্য প্রার্থনা করেছিল। সে পাঁচবার পতি চেয়েছে। এজন্য মহাদেব বললেন, পরজন্মে তোমার পাঁচটি ভরতবংশীয় পতি হবে।এই কন্যাই দ্রৌপদী।
ঊর্বস্থি
ঊর্বস্থি (ঊরুর অস্থি) বা ফিমার (Femur) হলো চতুষ্পদ মেরুদণ্ডী প্রাণীদের পায়ের সবচেয়ে কাছের হাড় যা হাটতে ও দৌড়াতে সাহায্য করে। যেমনটি স্থলচর স্তন্যপায়ী,পাখি,সরীসৃপ যেমনঃ লিজার্ড এবং উভচর যেমন: ব্যাঙ এদের ক্ষেত্রেও প্রযোজ্য।ফিমারের মাথা শ্রোণী অস্থির অ্যাসিটাবুলামে যুক্ত হয়ে নিতম্ব সন্ধি এবং ফিমারের দূরবর্তী অংশ টিবিয়া এবং প্যাটেলার সাথে যুক্ত হয়ে হাঁটু গঠন করে।ফিমার শরীরের সবচেয়ে শক্তিশালী হাড়। এটি শরীরে সবচেয়ে লম্বা হাড়ও বটে।
গঠন
ফিমার ঊরুর একমাত্র হাড়।দুটি হাড় হাঁটুর দিকে মিডিয়ালি অগ্রসর হয় যেখানে তারা টিবিয়া এর সাথে প্রক্সিমালি যুক্ত হয়।ফিমারো-টিবিয়াল কোণ নির্ধারণে কত কোণে ফিমার অগ্রসর হচ্ছে,তা গুরুত্বপূর্ণ।জেনু ভালগাম হলে হাঁটু দুটো পরস্পর লেগে যায়।এর বিপরীত অবস্থা জেনু ভেরাম।স্বাভাবিকভাবে ফিমারো-টিবিয়াল কোণ প্রায় ১৭৫ ডিগ্রী।.
মানবদেহে ফিমার সবচেয়ে লম্বা,ভারী এবং শক্ত হাড়।এটি মানবদেহের উচ্চতার প্রায় ২৬% যা দ্বারা কোন অপূর্ণাঙ্গ কঙ্কালের উচ্চতা নির্ধারণ করা যায়।
ফিমার একটি দেহ এবং দুটি প্রান্ত সহযোগে গঠিত যারা নিতম্ব ও হাঁটুর সংশ্লিষ্ট অস্থির সাথে যুক্ত হয়।
ঊর্দ্ধ প্রান্ত
ফিমারের মস্তক শ্রোণী অস্থির অ্যাসিটাবুলামের সাথে যুক্ত হয়।এর চূড়ায় একটি ক্ষুদ্র গর্ত আছে,যাতে ফিমারের লিগামেন্ট যুক্ত থাকে।ফিমারের মাথা গ্রীবা দ্বারা মূল দেহর সাথে সংযুক্ত থাকে।এটি দেহের সাথে ১৩০ ডিগ্রী কোণে থাকে,যা পরিবর্তনশীল।বাচ্চাদের ক্ষেত্রে এটি ১৫০ ডিগ্রী এবং বৃদ্ধাবস্থায় এটি কমে ১২০ ডিগ্রী হয়।এই কোণের অস্বাভাবিক বৃদ্ধিকে কক্সা ভালগা ও হ্রাসকে কক্সা ভ্যারা বলে।
ছক্কা পঞ্জা
ছক্কা পঞ্জা (छक्का पञ्जा) হল দীপা শ্রী নিরৌলা পরিচালিত ও প্রযোজিত ২০১৬ সালের একটি নেপালি কালো কৌতুক নাট্য (আপাত নিষিদ্ধ বস্তু নিয়ে কৌতুক) চলচ্চিত্র। ছবিটি নিরুলার প্রথম পরিচালনা, এতে অভিনয় করেছিলেন প্রিয়াঙ্কা কারকি, দীপকরাজ গিরি, জিতু নেপাল, কেদার ঘিমিরে, বুদ্ধি তামাং, শিবহরি পৌডেল, বর্ষা রাউত ও নম্রতা সাপকোটা।   চলচ্চিত্রটি এর চিত্রনাট্য এবং গল্প, অভিনয়, কৌতুক ও এর সামাজিক অবস্থানের জন্য অত্যন্ত ইতিবাচক পর্যালোচনা পেয়েছিল। তবে পাইরেসি সমস্যার (অন্তর্জাল থেকে বিনা পয়সায় দেখে নেওয়া) কারণে, চলচ্চিত্রটি ইউটিউবে মুক্তি পেয়েছিল।  পাইরেসির কারণে চলচ্চিত্রটির আন্তর্জাতিক মুক্তি অত্যন্ত প্রভাবিত হয়েছিল। ছবিটি ছিল "সর্বকালের অতি জনপ্রিয়"  এবং এটি সর্বকালের দ্বিতীয় সর্বোচ্চ আয়ের নেপালি চলচ্চিত্র, এর তৃতীয় ভাগটি একেও ছাড়িয়ে গেছে। ছবিটির দুটি সিক্যুয়েল (পরের অংশ) ছিল:- ছক্কা পঞ্জা ২ এবং ছক্কা পঞ্জা ৩, যার দুটিই ছিল বাণিজ্যিকভাবে অতি জনপ্রিয় (ব্লকবাস্টার)। সুতরাং, এটি সর্বাধিক উপার্জনকারী নেপালি চলচ্চিত্র অধ্যায়।
ঘটনা
রাজা (দীপক রাজ গিরি) একজন ধনী কিন্তু নিরক্ষর মানুষ। সে তার বন্ধু অতীত (শিবহরি পৌডেল), সরস্বতী (জিতু নেপাল), মাগ্নে (কেদার ঘিমিরে) এবং বুদ্ধির (বুদ্ধিবুদ্ধির শ্যালকের প্রতিশোধ নেওয়ার সময় তামাং) সাথে আনন্দে জীবন কাটায়। বিয়ের পরে তার প্রতিবেশীর কি অবস্থা হয়েছিল তা উল্লেখ করে, মায়ের বারবার অনুরোধ করা সত্ত্বেও, সে বিয়ে করতে রাজি নয়।
অতীত কোন কাজ করেনা, কিন্তু বৃন্দার প্রেমে পড়ার পর সে তার বাবার কাছে বিয়ের জন্য বলে। বৃন্দার বাবা প্রথমে অস্বীকার করলেও অতীত মার্কিন যুক্তরাষ্ট্রে ডাইভারসিটি ভিসা পাওয়ার জন্য লটারি মারফৎ নির্বাচিত হওয়ায়, পরে মেনে নেয়। সে বৃন্দাকে বিয়ে করে এবং বৃন্দার কাগজপত্র প্রস্তুত হলে তাকে নিয়ে যাওয়ার প্রতিশ্রুতি দিয়ে, একাই যুক্তরাষ্ট্রে চলে যায়। এরপর, বৃন্দা রাজার প্রেমে পড়ে এবং তাদের একটি সম্পর্ক গড়ে ওঠে।
মাগ্নে তার মায়ের সাথে থাকে, তার মা অসুস্থ হবার পর সে বুঝতে পারে মা তাকে কতটা ভালবাসে। সে তখন বিদেশে কাজের চেষ্টা করতে শুরু করে।
সরস্বতী তার মেয়েলি নামের জন্য বাবাকে দোষ দেয় এবং সে গ্রামের মেয়ে বিষ্ণুকে ভালবাসে। বিষ্ণুর বাবা তাকে অর্থোপার্জনের জন্য চাপ দেওয়ার পরে সরস্বতী চাকরির চেষ্টায় বিদেশে যায়।
বুদ্ধি বিবাহিত কিন্তু সেও কোন কাজ করেনা। মদ্যপান করার পর বুদ্ধিকে তার বন্ধুরা তার স্ত্রীকে মারধর করার জন্য প্ররোচিত করে। এর ফলে এই দম্পতির মধ্যে মারাত্মক অশান্তি বাড়ে এবং বুদ্ধির স্ত্রী তার ভাইয়ের বাড়িতে চলে যায়।
বুদ্ধির শ্যালকের ওপর প্রতিশোধ নেওয়ার সময়, চম্পা রাজার সমালোচনা করে। তবে, সে রাজার আনাড়িভাবে করা বিয়ের প্রস্তাব গ্রহণ করে। চম্পা রাজাকে সোজা রাস্তায় নিয়ে আসে এবং তাদের পরিবারে সুখ শান্তি আসে। তবে গল্পে একটি মোচড় আসে, যখন জানা যায়, চম্পা এবং আর্যান রাজাকে হত্যার চেষ্টা করেছিল। তারা শেষপর্যন্ত পালিয়ে যায়। রাজা ক্রোধান্বিত হয়ে এই দুজনের খোঁজ করে কাঠমান্ডু পৌঁছোয়।
রাজা ম্যাগনেকে কাঠমান্ডুতে খুঁজে পায়, জানা যায় জনশক্তি সংস্থার জন্য ম্যাগনে বিদেশ যেতে পারেন নি এবং সে এখন একজন গুন্ডা। রাজা তার বন্ধু সরস্বতী, মাগ্নে এবং বুদ্ধির সাথে চম্পা এবং আর্য়নকে খুঁজে পায়। কিন্তু দেখা যায় চম্পার বিবাহ হচ্ছে অতীতের সঙ্গে। অতীত প্রকাশ করে যে ফিরে আসার পরে সে রাজা ও বৃন্দার সম্পর্কের কথা জেনে ফেলেছিল এবং এই চক্রান্তের পরিকল্পনা করেছিল, যাতে রাজা বুঝতে পারে খুব প্রিয়জনকে হারালে কেমন লাগে।
শেষে, অতীত চম্পাকে বিয়ে করে এবং রাজা একজন তপস্বী হয়ে যায়। বৃন্দা রাজার বাড়িতেই থেকে যায় এবং একটি সন্তানের জন্ম দেয়। সরস্বতী বিষ্ণুকে বিয়ে করে এবং বুদ্ধি তার স্ত্রীর সাথে মিটমাট করে নেয়। এরপর সে কাজের জন্য বিদেশ চলে যায়। মাগ্নে এখন তার মায়ের সাথেই আছে এবং দীপাকে বিয়ের প্রস্তাব দিচ্ছে।
প্রতিক্রিয়া
ছবিটির দর্শক সংখ্যা হিন্দি ছবি বার বার দেখো এবং ফ্রিকি আলি কে ছাড়িয়ে গেছে। এমনকি ছবিটি প্রাক্তন প্রধানমন্ত্রী কেপি ওলী, ঝলনাথ খনাল এবং মাধব কুমার নেপালকেও আকৃষ্ট করেছিল। কৌতুক অভিনেতা মদন কৃষ্ণ শ্রেষ্ঠা এবং হরি বংশ আচার্য মন্ত্রীদের সঙ্গ দিয়েছিলেন। প্রাক্তন প্রধানমন্ত্রী ওলী ছক্কা পাঞ্জাকে একটি ভাল চলচ্চিত্র হিসাবে পর্যালোচনা করেছেন তবে এর শিরোনামের সমালোচনা করেছেন। ঝলানাথ খনালও ছবিটির ভালো সমালোচনা জানিয়েছিলেন যে ছবিটির সামাজিক ব্যঙ্গ তাঁকে অস্থির করে তুলেছে। দ্য হিমালয়ান টাইমস লিখেছিল "ছক্কা পঞ্জা একটি সম্পূর্ণ কৌতুক এবং সামাজিক নাটক, এটি বন্ধুত্ব, প্রেম এবং প্রতিশোধের একটি গল্প। এটি শুরু থেকে শেষ পর্যন্ত বেশ মজার।" ২০১৭ সালের ১২ই জানুয়ারী এটি ইউটিউবে মুক্তি পেয়েছিল।
সিক্যুয়েল
ছক্কা পঞ্জার বিশাল সাফল্যের পরে, পরিচালক এবং লেখক অর্থাৎ দীপা শ্রী নিরৌলা এবং দীপক রাজ গিরি এর সিক্যুয়েল করার ঘোষণা করেছিলেন। তাঁরা বলেছিলেন, কিছু পরিচিত মুখের পাশাপাশি নতুন চরিত্রও থাকবে, তবে দর্শকদের ছক্কা পঞ্জা ২ এর জন্য একটি নতুন গল্পের আশ্বাস দেওয়া হয়েছিল। ছক্কা পঞ্জা ২ এর জন্য গান প্রকাশের পরে গায়ক অলমোড়ার বিরুদ্ধে "এ দাজু" গানটি চুরি করার অভিযোগ উঠেছিল। মামলা হয়েছিল, এবং গুজব উঠেছিল যে ছক্কা পঞ্জা ২ এর পূর্বসূরীর মতো সফল হবে না। ছক্কা পঞ্জার জনপ্রিয় অভিনেতা রুদ্র প্রসাদ ভট্টরাই ওরফে "লাজালাম," মারা যাবার ফলে অতিরিক্ত সমস্যা দেখা দিয়েছিল।
ভাস্বর বন্দ্যোপাধ্যায়
ভাস্বর বন্দ্যোপাধ্যায় (জন্ম: ১১ ফেব্রুয়ারি ১৯৫২) একজন বাংলাদেশী আবৃত্তিকার, সাংবাদিক, শিক্ষাবিদ ও অভিনেতা। তিনি বাংলাদেশ আবৃত্তি সমন্বয় পরিষদের প্রথম সভাপতি ছিলেন। তিনি বর্তমানে স্ট্যামফোর্ড বিশ্ববিদ্যালয় বাংলাদেশে চলচ্চিত্র ও গণমাধ্যম বিষয়ে অধ্যাপক হিসেবে নিয়োজিত আছেন। শিল্পকলার আবৃত্তি শাখায় অবদানের জন্য তিনি ২০২১ সালে বাংলাদেশ সরকার কর্তৃক প্রদত্ত দ্বিতীয় সর্বোচ্চ বেসামরিক সম্মাননা একুশে পদকে ভূষিত হন।
জীবনী
ভাস্বর বন্দ্যোপাধ্যায় ১৯৫২ সালের ১১ই ফেব্রুয়ারি তৎকালীন পূর্ব পাকিস্তানের (বর্তমান বাংলাদেশ) খুলনা জেলায় জন্মগ্রহণ করেন। তার পিতা লোহিত কান্তি বন্দ্যোপাধ্যায় এবং মাতা দেবী বন্দ্যোপাধ্যায়। তার পিতা আবৃত্তিকার, নাট্য অভিনেতা ও নাট্য নির্দেশক ছিলেন। তিনি কলকাতার অপেশাদার মঞ্চ দলে অভিনয় করতেন। কলকাতা থেকে খুলনায় আসার পর তিনি সেখানে অভিনয় করতেন ও নাট্য নির্দেশনা দিতেন। পিতার প্রভাবে তিনিও আবৃত্তি শুরু করেন এবং বিদ্যালয়ের সমাপনী অনুষ্ঠান, ঘরোয়া অনুষ্ঠান, ও পাড়ার অনুষ্ঠানে আবৃত্তি করতেন।
বাংলাদেশের স্বাধীনতা যুদ্ধের পর তিনি সাংবাদিকতার সাথে যুক্ত হন। তিনি খুলনায় জাতীয় সমাজতান্ত্রিক দলের একটা পত্রিকায় বার্তা সম্পাদক হিসেবে কাজ করতেন। এরপর তিনি ঢাকার দৈনিক বঙ্গবার্তার খুলনা প্রতিনিধি হিসেবে যুক্ত হন। সাংবাদিকতায় আগ্রহ থেকে তিনি ১৯৭৫ সালে ঢাকা বিশ্ববিদ্যালয়ে সাংবাদিকতা বিভাগে ভর্তি হন। এরপর ভারত সরকারের বৃত্তি নিয়ে তিনি দিল্লির ন্যাশনাল স্কুল অব ড্রামায় পড়তে যান। সেখান থেকে সাংবাদিকতায় স্নাতক ও স্নাতকোত্তর সম্পন্ন করেন। দিল্লি থেকে কলকাতায় এসে তিনি রবীন্দ্রভারতী বিশ্ববিদ্যালয় থেকে নাটক বিষয়ে ডক্টরেট ডিগ্রি অর্জন করেন।
১৯৮২ সালে দেশে ফিরে তিনি আবৃত্তি ফেডারেশন গড়ে তুলেন। এই ফেডারেশন বেশি দিন কার্যকর ছিল না। ১৯৮৫ সালে তিনি তার নিজ সংগঠন কথা আবৃত্তি চর্চা কেন্দ্র প্রতিষ্ঠা করেন। তিনি ১৯৮৮ সালের ১৪ এপ্রিল (পয়লা বৈশাখ) বাংলাদেশ আবৃত্তি সমন্বয় পরিষদ প্রতিষ্ঠা করেন। তিনি এই পরিষদের প্রতিষ্ঠাতা সভাপতি ছিলেন। ১৯৮৯ সালে তিনি এই পরিষদের উদ্যোগে প্রথম জাতীয় আবৃত্তি উৎসবের আয়োজন করেন।
এডওয়ার্ড ফন দার মারউই
এডওয়ার্ড আলেকজান্ডার ফন দার মারউই (Edward van der Merwe; জন্ম: ৯ নভেম্বর, ১৯০৩ - মৃত্যু: ২৬ ফেব্রুয়ারি, ১৯৭১) ট্রান্সভালের রাস্টেনবার্গ এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯২৯ থেকে ১৯৩৬ সময়কালে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর দক্ষিণ আফ্রিকান ক্রিকেটে ট্রান্সভাল দলের প্রতিনিধিত্ব করেন এডওয়ার্ড ফন দার মারউই। দলে তিনি মূলতঃ উইকেট-রক্ষক ছিলেন।
প্রথম-শ্রেণীর ক্রিকেট
১৯২৮-২৯ মৌসুম থেকে ১৯৩৭-৩৮ মৌসুম পর্যন্ত এডওয়ার্ড ফন দার মারউই’র প্রথম-শ্রেণীর খেলোয়াড়ী জীবন চলমান ছিল। সর্বক্রীড়ায় দক্ষ ছিলেন। বিশ্ববিদ্যালয়ের পক্ষে রাগবি, ফুটবল, অ্যাথলেটিক্স ও ক্রিকেট খেলায় অংশ নিয়েছিলেন এডওয়ার্ড ফন দার মারউই। ট্রান্সভালের পক্ষে ক্রিকেট ও রাগবিতে অংশ নেন। উপযুক্ত উইকেট-রক্ষক হিসেবে ইংল্যান্ড, অস্ট্রেলিয়া ও নিউজিল্যান্ড গমন করেছেন।
ফন দার মারউই নিচেরসারির ডানহাতি ব্যাটসম্যান ও উইকেট-রক্ষক হিসেবে ১১ বছরের অধিক সময় প্রথম-শ্রেণীর ক্রিকেট খেলোয়াড়ী জীবন অতিবাহিত করেন। সফরকারী দলের বিপক্ষে দুইটি গুরুত্বপূর্ণ খেলায় অংশ নেন। তাসত্ত্বেও সবমিলিয়ে মাত্র ২৭টি প্রথম-শ্রেণীর খেলায় অংশগ্রহণের সুযোগ লাভ করেছিলেন তিনি।
আন্তর্জাতিক ক্রিকেট
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন এডওয়ার্ড ফন দার মারউই। ১৩ জুলাই, ১৯২৯ তারিখে লিডসে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এরপর, ২৮ ফেব্রুয়ারি, ১৯৩৬ তারিখে ডারবানে সফরকারী অস্ট্রেলিয়া দলের বিপক্ষে সর্বশেষ টেস্টে অংশ নেন তিনি। দুই টেস্টে অংশগ্রহণের জন্যে তাকে ছয় বছরের ব্যবধানে গড়তে হয়।
ট্রান্সভালের পক্ষে দুইটি খেলায় অংশগ্রহণের পরপরই ১৯২৯ সালে ইংল্যান্ড গমনার্থে দক্ষিণ আফ্রিকা দলে অন্তর্ভুক্ত হন। নিয়মিত উইকেট-রক্ষক জক ক্যামেরনকে সহায়তাকল্পে তাকে দলে রাখা হয়েছিল। ক্যামেরন দলের অন্যতম প্রধান খেলোয়াড় ছিলেন। ফলশ্রুতিতে, বেশ কম খেলার সুযোগ হয়েছিল তার। এ সফরের মোট ৩৪টি খেলার মধ্যেই ১৪টিতে অংশগ্রহণ করেছিলেন এডওয়ার্ড ফন দার মারউই। তন্মধ্যে, হেডিংলিতে সিরিজের তৃতীয় টেস্ট খেলেন। এ পর্যায়ে পূর্ববর্তী লর্ডস টেস্টে হ্যারল্ড লারউডের ব্যাটিংকালে জক ক্যামেরন আহত হলে এ সুযোগ পান তিনি। খেলায় তিনি দুইটি ক্যাচ গ্লাভসবন্দী করেন। ১০ নম্বরে ব্যাটিংয়ে নেমে ১৯ ও ১ রান সংগ্রহ করতে পেরেছিলেন।
কিন্তু, ব্যাটসম্যান হিসেবে জক ক্যামেরনের খেলার মান যথেষ্ট উন্নততর থাকায় সিরিজের পরের টেস্টে অংশগ্রহণ করা থেকে তাকে বিরত থাকত হয়। ক্যামেরন পুনরায় আহত হলে সফরের শেষ পাঁচটি খেলায় একাধারে খেলেন। স্কটল্যান্ডের পার্থে স্বাগতিক দলের বিপক্ষে প্রথম-শ্রেণীর খেলায় অংশ নেন। ১০ নম্বরে ব্যাট হাতে মাঠে নেমে হার না মানা ৩৫ রান তুলেছিলেন। পরবর্তীকালে এটিই তার সমগ্র খেলোয়াড়ী জীবনের সর্বোচ্চ রানের ইনিংস হিসেবে রয়ে যায়।
অস্ট্রেলিয়া গমন
ইংল্যান্ড গমন শেষে দক্ষিণ আফ্রিকা প্রত্যাবর্তন করেন। কিন্তু পরবর্তী দুই মৌসুম কেবলই বিশ্রামে ভরপুর ছিল তার জীবন। ১৯২৯-৩০ মৌসুমে ট্রান্সভালে পক্ষে একটি ও ১৯৩০-৩১ মৌসুমে সফরকারী ইংরেজ দলের বিপক্ষে ট্রান্সভালের সদস্যরূপে দুইটি খেলায় অংশ নিয়েছিলেন। তাসত্ত্বেও, ১৯৩১-৩২ মৌসুমে আবারও তিনি জক ক্যামেরনের সহকারী হিসেবে বিদেশে গমনের জন্যে মনোনীত হন।
এ সফরের পর থেকে পরবর্তী চার বছর প্রথম-শ্রেণীর খেলার জগৎ থেকে দূরে সরেছিলেন তিনি। ১৯৩৫-৩৬ মৌসুমে তাকে পুনরায় দলে অন্তর্ভুক্ত করা হয়। সোজা তাকে ১৯৩৫-৩৬ মৌসুমে সফরকারী অস্ট্রেলিয়া দলের বিপক্ষে সিরিজের পঞ্চম ও চূড়ান্ত টেস্টে খেলানো হয়।
১৯৩৫ সালে দক্ষিণ আফ্রিকা দলের সাথে ইংল্যান্ড গমন করেন। এ সফরে তার সহকারী হিসেবে রবার্ট উইলিয়ামসকে রাখা হয় ও ইংল্যান্ডেই অবস্থান করতে থাকেন। দেশে প্রত্যাবর্তন করে অনেকটা আকস্মিকভাবেই মৃত্যুর কোলে ঢলে পড়েন ক্যামেরন।
১৯৩৫-৩৬ মৌসুমে অস্ট্রেলিয়ায় সিরিজের প্রথম চার খেলায় ফ্রাঙ্ক নিকোলসনকে উইকেট-রক্ষণের দায়িত্ব দেয়া হয়। চার খেলায় তিনি মাত্র তিনটি ক্যাচ নিয়েছিলেন। তথৈবচ ফিল্ডিং পরাজয়ের অন্যতম কারণ হিসেবে বিবেচিত হয়। মারউই এ পরাজয়বরণ করা থেকে দলকে রক্ষা করতে পারেননি। একমাত্র খেলায় অংশ নিয়ে একটিমাত্র ক্যাচ নেন। ব্যাট হাতে অপরাজিত ৭ ও ০ রানে বিদেয় নেন। অস্ট্রেলিয়া দল ইনিংস ব্যবধানে জয় পায়।
এ টেস্টের মাধ্যমেই তিনি তার সর্বশেষ টেস্টে অংশ নিয়েছিলেন। এরপর তিনি আর তিনটিমাত্র প্রথম-শ্রেণীর ক্রিকেট খেলায় অংশ নেন। ক্রিকেট খেলা থেকে অবসর গ্রহণের পূর্বে ১৯৩৭-৩৮ মৌসুমে ট্রান্সভালের পক্ষে ঐ তিনটি খেলায় অংশগ্রহণ করেছিলেন।
২৬ ফেব্রুয়ারি, ১৯৭১ তারিখে ৬৭ বছর বয়সে ট্রান্সভালের অকল্যান্ড পার্ক এলাকায় এডওয়ার্ড ফন দার মারউই’র দেহাবসান ঘটে।
সাহেবগঞ্জ জংশন রেলওয়ে স্টেশন
সাহেবগঞ্জ জংশন রেলওয়ে স্টেশন হল পূর্ব রেলওয়ে জোনের মালদা রেলওয়ে বিভাগের অধীনে সাহেবগঞ্জ লুপ লাইনের একটি গুরুত্বপূর্ণ রেলওয়ে জংশন স্টেশন। এটি ভারতের ঝাড়খন্ড রাজ্যের সাহেবগঞ্জ জেলার সাহেবগঞ্জে জাতীয় সড়ক ৮০ এর পাশে অবস্থিত।
বগুড়া-৬ উপনির্বাচন, ২০১৯
জাতীয় সংসদের নির্বাচনী এলাকা বগুড়া-৬ আসনে উপনির্বাচন ২০১৯ সালের ২৪ জুন অনুষ্ঠিত হয়। নির্বাচনে বাংলাদেশ জাতীয়তাবাদী দলের জিএম সিরাজ বিজয়ী হয়। বাংলাদেশ আওয়ামী লীগের এস‌এম টি নিকেতা দ্বিতীয় স্থান অর্জন করে।
এ আসনের নির্বাচিত সংসদ সদস্য মির্জা ফখরুল ইসলাম আলমগীর ২০১৮ সালে নির্বাচনে নির্বাচিত হলেও শপথ গ্রহণ না করায় আসনটি শূন্য হয়। ‌
পটভূমি
২০১৮ সালের ৩০ অক্টোবর অনুষ্ঠিত একাদশ জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে দলের মহাসচিব মির্জা ফখরুল ইসলাম আলমগীর অংশগ্রহণ করে এবং ২ লাখ ৭ হাজার ২৫ ভোট পেয়ে বিজয়ী হয়।
একাদশ জাতীয় সংসদ সদস্যগন ৩ জানুয়ারি শপথ নিলেও ঐক্যফ্রন্টের প্রার্থীরা শপথ নেয় নি। তারা পরবর্তীতে শপথ নেয়। মির্জা ফখরুল ইসলাম আলমগীর বাদে জাতীয়তাবাদী দলের সংসদ সদস্যরা ২৯ এপ্রিল ২০১৯ তারিখে শপথ নেয়। ফখরুল শপথ নিবেন না বলে জানান। নির্ধারিত সময়ের মধ্যে শপথ না নেওয়ায় ৩০ এপ্রিল সংসদ সচিবালয় আসনটিকে শুন্য ঘোষণা করে গেজেট প্রকাশ করে।
৮ মে শুন্য আসনে উপনির্বাচনের জন্য নির্বাচন কমিশন তফসিল ঘোষণা করে। তফসিলে, ২৩ মে মনোনয়নপত্র দাখিলের শেষদিন, ২৭ মে মনোনয়নপত্র বাছাই, ৩ জুন পর্যন্ত প্রার্থিতা প্রত্যাহার করা যাবে এবং ২৪ জুন ভোট গ্রহণের দিন ধার্য করা হয়।
প্রার্থী
উপনির্বাচনে ১১ প্রার্থী মনোনয়নপত্র দাখিল করে। মনোনয়নপত্র বাছাইয়ে ৩ জনের মনোনয়নপত্র বাতিল হয় এবং ৮ জনের মনোনয়নপত্র বৈধ হয়। পরবর্তীতে বিএনপির রেজাউল করিম বাদশা প্রার্থীতা প্রত্যাহার করে নেয়। স্বতন্ত্র প্রার্থী সৈয়দ কবির আহমেদ মিঠু ২০ জুন সরে দাঁড়ানোর ঘোষণা দেয়।
জিএম সিরাজ, বাংলাদেশ জাতীয়তাবাদী দলের রাজনীতির সাথে জড়িত। তিনি বিএনপির বগুড়া জেলা কমিটির আহ্বায়ক। তিনি ২৯ মে চুড়ান্তভাবে দলীয় মনোনয়ন পান।
ফলাফল
২৪ জুন ২০১৯ সালে বগুড়া-৬ আসনের উপনির্বাচন অনুষ্ঠিত হয়। সেদিন সকাল ৯টা থেকে বিকাল ৫টা পর্যন্ত ইভিএমের মাধ্যমে একযোগে ১৪১টি ভোটকেন্দ্রে ভোট নেওয়া হয়।
ব্রজ ভাষা
থাম্ব|ব্রজ ভাষার প্রচলন ব্রজ ভাষা' (দেবনাগরী: ब्रज भाषा) বা (গুরমুখী: ਬ੍ਰਜ ਭਾਸ਼ਾ), বা (बृज भाषा, ਬ੍ਰਿਜ ਭਾਸ਼ਾ), ব্রজ বাখা  (ब्रज भाखा, ਬ੍ਰਜ ਭਾਖਾ), অথবা দেহাতি জবান (देहाती ज़बान, ਦੇਹਾਤੀ ਜ਼ਬਾਨ), ,(برج بھاشا), হল একটি পশ্চিমা হিন্দুস্থানি ভাষা যা হিন্দি ভাষার সাথে গভীর সম্পর্কযুক্ত। এই ভাষাকে সরাসরি হিন্দি ভাষাই বলা যায়। ১৯ শতকে হিন্দুস্থানের খারিবলিতে এই ভাষার ব্যাপক প্রচলন হয় ।
ভৌগোলিক এলাকা
যে সকল অঞ্চলে ব্রাজ ভাষা প্রচলিত আছে এবং ভাষা হিসাবে ব্যবহার হয় ।
শিক্ষা ক্ষেত্রে
ধর্মীয় শিক্ষায় ব্রজ ভাষা এগিয়ে আছে এবং ব্রজ ভাষায় কিছু গ্রন্থ রচিত হয়েছিল ।
এ বাসকার
এ বাসকার একজন ভারতীয় রাজনীতিবিদ এবং ধর্মপুরী আসন থেকে ১৪তম তামিলনাড়ু বিধানসভার সদস্য ছিলেন। তিনি দেসিয়া মুপোক্কু দ্রাবিড় কড়গম পার্টির প্রতিনিধিত্ব করেছিলেন।
২০১৬ সালের নির্বাচনে এই নির্বাচনী এলাকা থেকে পি সুব্রমানি জিতেছিলেন।
সুপ্ততাপ
সুপ্ততাপ (সুপ্তশক্তি বা রূপান্তর তাপ নামেও পরিচিত) হলো তাপমাত্রা স্থির রেখে কোনো বস্তু বা তাপগতীয় সিস্টেমের এক দশা থেকে অন্য দশায় রূপান্তরের সময় গৃহীত বা বর্জিত তাপশক্তি। এটি সাধারণত প্রথম ক্রমের দশা রূপান্তর। বস্তুত, যে তাপশক্তি কোনো বস্তুর তাপমাত্রার পরিবর্তন না ঘটিয়ে অবস্থার পরিবর্তন ঘটায় তাকেই সুপ্ততাপ বলা হয়ে থাকে।
সুপ্ততাপ মূলত বস্তুর অন্তর্নিহিত শক্তি যা তাপমাত্রার পরিবর্তন না করেই পদার্থের এক দশা থেকে অন্য দশায় রূপান্তর করে। উদাহরণস্বরূপ, নির্দিষ্ট তাপমাত্রা ও চাপে গলনের সুপ্ততাপ পদার্থের কঠিন থেকে তরলে রূপান্তরের সুপ্ততাপকে এবং বাষ্পীভবনের সুপ্ততাপ তরল থেকে গ্যাসীয় অবস্থায় রূপান্তরের সুপ্ততাপকে নির্দেশ করে।
সুপ্ততাপের বিপরীত ধারণা প্রকাশ করে অনুভূত তাপ (সেন্সিবল হিট), যা বস্তুর তাপমাত্রা পরিবর্তনের মাধ্যমে গৃহীত বা বর্জিত তাপশক্তিকে নির্দেশ করে।
ব্যবহার
অনুভূত তাপ ও সুপ্ততাপ মূলত কোনো বস্তু ও তার পরিবেশের মধ্যে আদান-প্রদানকৃত তাপশক্তিকে নির্দেশ করে, শুধুমাত্র তাপমাত্রার পরিবর্তন হওয়া বা না হওয়ার ভিত্তিতে এদেরকে পৃথক করা হয়। উভয়ই বস্তুর উপাদানের বৈশিষ্ট্যের উপর নির্ভর করে। অনুভূত তাপ বস্তুর তাপমাত্রা পরিবর্তনের সময় অনুভব করা বা বোঝা যায়। অন্যদিকে সুপ্ততাপ হলো বস্তুটির তাপমাত্রা অপরিবর্তিত রেখে এক অবস্থা থেকে অন্য অবস্থায় নিতে যে তাপশক্তির আদান-প্রদান হয়, উদাহরণস্বরূপ: দশা পরিবর্তন (কঠিন/তরল/গ্যাস)।
সুপ্ততাপ ও অনুভূত তাপ উভয়ই এন্ডোথার্মিক পরিবর্তন, অর্থাৎ উভয় ক্ষেত্রেই সিস্টেম শক্তি শোষণ করে। উদাহরণস্বরূপ, যখন পানি বাষ্পীভূত হয় তখন পানির অণুগুলোর মধ্যকার আন্তঃআণবিক আকর্ষণ বল ভাঙতে বাইরে থেকে শক্তির প্রয়োজন। অর্থাৎ, এক্ষেত্রে পানি থেকে জলীয় বাষ্পে রূপান্তরের জন্য শক্তি ইনপুট দেওয়া প্রয়োজন।
পক্ষান্তরে, বাষ্প যখন কোনো পৃষ্ঠে তরলে ঘনীভূত হয় তখন বাষ্পীভবনের সময় গৃহীত সুপ্ততাপ ঐ পৃষ্ঠ থেকে পরিবেশে অনুভূত তাপ হিসেবে নির্গত হয়।
জলীয় বাষ্পের ঘনীভবনের উচ্চ এনথালপির কারণেই ফুটন্ত পানির চেয়ে জলীয় বাষ্প অধিক কার্যকরী তাপ প্রদান মাধ্যম এবং একইসাথে বিপজ্জনক।
আবহাওয়া বিজ্ঞান
আবহাওয়া বিজ্ঞানে সুপ্ততাপীয় ফ্লাক্স হলো পৃথিবী পৃষ্ঠ থেকে বায়ুমণ্ডলে নির্গত শক্তির ফ্লাক্স যা বাষ্পায়ন বা পানি নির্গমনের সাথে সম্পর্কিত এবং ট্রপোমণ্ডলে জলীয় বাষ্পের ঘনীভবন সংক্রান্ত একটি রাশি। আগে বোয়েন অনুপাতের মাধ্যমে এটি মাপা হতো, তবে ১৯৫০ এর পর থেকে এডি সমবায় (কভারিয়েন্স) পদ্ধতি বেশি ব্যবহৃত হয়।
ইতিহাস
সুপ্ততাপের ইংরেজি প্রতিশব্দ "ল্যাটেন্ট" এসেছে ল্যাটিন শব্দ ল্যাটেন্স (অর্থ: অন্তর্নিহিত থাকা) থেকে। ১৭৫০ এর দিকে সুপ্ততাপ কথাটি ক্যালোরিমিতিতে প্রথম প্রচলন করেন রসায়নবিদ জোসেফ ব্ল্যাক। ১৮৪৭ সালে বিজ্ঞানী জেমস প্রেসকট জুল বলেন, সুপ্ততাপ বিভব শক্তির সাথে সম্পর্কিত রাশি এবং অনুভূত তাপ থার্মাল শক্তির সাথে সম্পর্কিত রাশি যা থার্মোমিটার দ্বারা নির্দেশ করা যায়।
আপেক্ষিক সুপ্ততাপ
একক ভরের কোনো পদার্থকে (সাধারণত ১ কেজি) সম্পূর্ণরূপে এক দশা থেকে অন্য দশায় রূপান্তরিত করতে প্রয়োজনীয় তাপশক্তিই হলো ঐ পদার্থের উপাদানের আপেক্ষিক সুপ্ততাপ (L)। এর সমীকরণ: উক্ত সংজ্ঞানুসারে, কোনো প্রদত্ত ভরের বস্তুর সুপ্ততাপের পরিমাণ: এখানে,
মেঘে পানির ঘনীভবনের আপেক্ষিক সুপ্ততাপ
-২৫° সেলসিয়াস থেকে ৪০° সেলসিয়াস তাপমাত্রায় পানির ঘনীভবনের আপেক্ষিক সুপ্ততাপ নির্ণয়ে নিম্নোক্ত ত্রিঘাত সমীকরণটি ব্যবহৃত হয়: এখানে, তাপমাত্রা (T) °সেলসিয়াস এককে নিতে হবে।
আবার, বরফ থেকে ঊর্ধ্বপাতন ও অবক্ষেপণের আপেক্ষিক সুপ্ততাপ -৪০° সেলসিয়াস থেকে ০° সেলসিয়াস তাপমাত্রায় প্রায় ধ্রুব থাকে এবং তা নিম্নোক্ত চতুর্ঘাত সমীকরণ দ্বারা নির্ণয় করা যায়:
হেলস অ্যাঞ্জেলস
হেলস অ্যাঞ্জেলস (Hells Angels Motorcycle Club (HAMC)) মটরসাইকেল আরোহীদের দ্বারা গঠিত একটি ক্লাবের নাম। এটি একটি ওয়ান-পার্সেন্টার মোটর সাইকেল চালকদের সংগঠন যারা সাধারনত হারলে-ডেভিডসন সাইকেল ব্যবহার করেন। মার্কিন যুক্তরাষ্ট্রের ডিপার্টমেন্ট অব জাস্টিস এই ক্লাবকে সংঘবন্ধ অপরাধ চক্র হিসাবে মনে করে।  মার্কিন যুক্তরাষ্ট্র ও কানাডায় এই সংগঠনটি হেলস অ্যাঞ্জেলস মটরসাইকেল কর্পোরেশন নামে নিবন্ধিত। এদেরকে “এইচ এ” ও “রেড এন্ড হোয়াইট” নামেও পরিচিত।
ইতিহাস
আমেরিকা যুদ্ধের অভিবাসী বিশপ ফ্যামিলি ১৭ মার্চ ১৯৪৮ সালে সংগঠনটি প্রতিষ্ঠা করেন। সংগঠনটির ওয়েবসাইট যে কোন আইনপরিপন্থি কাজে এই ক্লাবের সদস্যরা জড়িত নয় বলে দাবী কর। ওয়েবসাইটটি বলা প্হয়েছে যে আরো দাবী করে যে হেলস অ্যাঞ্জেলস নামটি এর একজন সহপ্রতিষ্ঠাতা আরভিদ অসলেনের পরামর্শ অনুযায়ী রাখা হয়েছে। তিনি দ্বিতীয় মহাযুদ্ধে চীনে ফ্লাইং টাইগার্স বাহিনীতে হেলস অ্যাঞ্জেলস স্কোয়ার্ডনে যুদ্ধ করেছিলেন। ১৯৩০ সালে হাওয়ার্ড হুগেসের নির্মিত চলচ্চিত্র হেলস অ্যাঞ্জেলস এ একটি কিছু দুঃসাহসী এবং বিপজ্জনক বিমান অভিযানের দৃশ্য দেখানো হয়। ধারণা করা হয় যে, হেলস অ্যাঞ্জেলস ক্লাবের নামকরণ উক্ত ছবি থেকে অনুপ্রানিত হয়ে করা হয়েছে।
অপরাধমূলক কর্মকাণ্ড
অনেক দেশের পুলিশ বাহিনী ও অনেক আন্তর্জাতিক গোয়েন্দা সংস্থার বিবেচনায় হেলস আ্যাঞ্জেলস কুখ্যাত ‘চার মটরসাইকেল গ্যাং’ এর অন্যত। এই তালিকার বাকি তিনটি সংগঠন হল, প্যাগানস, আউটলস এবং বান্ডিডস। এই সংগঠনের সদস্যদের বিরুদ্ধে সন্ত্রাস, মাদক ব্যবসা এবং পতিতাবৃত্তির অভিযোগ আছে। এই ক্লাবের সদস্যরা সবসময় দাবী করেন যে তারা শুধুমাত্র একটি সামাজিক সংগঠন যারা একসাথে মটরসাইকেল চালাতে ভালবাসেন, তারা বিভিন্ন সময়ে মটরসাইকেল র‌্যালি, তহবিল সংগ্রহ, সড়ক অভিযান ইত্যাদি করে থাকেন। যদি এর কোন সদস্য অপরাধমূলক কর্মকাণ্ডে জড়িত থাকেন তবে সেটা সম্পূর্ণ তার ব্যক্তিগত বিষয় এবং যার সাথে ক্লাব কোনভাবেই সম্পৃক্ত নয়।
সদস্যপদ
একজস হেলস আ্যাঞ্জেলস সদস্যপদ প্রত্যাশীকে অবশ্যই একটি ড্রাইভারস লাইসেন্স ও নুন্যতম ৭৫০ সিসি একটি সটরসাইকেলের মালিক হতে হবে। সেই সাথে থাকতে হবে ব্যক্তিগত কিছু গুনাবলী থাকতে হবে। জানা যায় যে, পুলিশ বা কারারক্ষী বাহিনীর চাকুরীর জন্য আবেদন করা কোন ব্যক্তিকে এই ক্লাবের সদস্য হাবার জন্য বিবেচনা করা হয় না।
লিন রেডগ্রেভ
লিন রেচেল রেডগ্রেভ, ওবিই (Lynn Rachel Redgrave; ৮ মার্চ ১৯৪৩ - ২ মে ২০১০) ছিলেন একজন ইংরেজ ও মার্কিন অভিনেত্রী। রেডগ্রেভ পরিবারের সদস্য লিন লন্ডনে অভিনয়ের প্রশিক্ষণ গ্রহণ করেন এবং ১৯৬২ সালে মঞ্চে অভিনয় শুরু করেন। ১৯৬০-এর দশকের মাঝামাঝি সময়ে তিনি কয়েকটি চলচ্চিত্রে অভিনয় করে খ্যাতি অর্জন করেন, তন্মধ্যে উল্লেখযোগ্য হল টম জোন্স (১৯৬৩) ও জর্জি গার্ল (১৯৬৬)। দ্বিতীয় চলচ্চিত্রটিতে অভিনয় করে শ্রেষ্ঠ অভিনেত্রী বিভাগে অস্কারের মনোনয়ন লাভ করেন ও সেরা সঙ্গীতধর্মী বা হাস্যরসাত্মক চলচ্চিত্র অভিনেত্রী বিভাগে গোল্ডেন গ্লোব পুরস্কার মনোনয়ন লাভ করেন।
১৯৬৭ সালে ব্রডওয়ে মঞ্চে তার অভিষেক ঘটে ও তিনি নিউ ইয়র্কের কয়েকটি মঞ্চ নাটকে কাজ করেন, পাশাপাশি লন্ডনের ওয়েস্ট এন্ডেও কাজ করেন। তিনি তার বোন ভানেসার সাথে লন্ডনে থ্রি সিস্টার্স মঞ্চনাটকে এবং ১৯৯১ সালে হোয়াট এভার হ্যাপেনড টু বেবি জেন? টিভি নাটকে বেবি জেন হাডসন চরিত্রে অভিনয় করেন। ১৯৯০-এর দশকের শেষভাগে তিনি চলচ্চিত্রে ফিরে আসেন এবং শাইন (১৯৯৬) ও গডস অ্যান্ড মনস্টার্স (১৯৯৮) ছবিতে অভিনয় করেন। দ্বিতীয় কাজটির জন্য তিনি শ্রেষ্ঠ পার্শ্ব অভিনেত্রী বিভাগে অস্কারের মনোনয়ন লাভ করেন ও সেরা পার্শ্ব অভিনেত্রী বিভাগে গোল্ডেন গ্লোব পুরস্কার লাভ করেন। লিন রেডগ্রেভ একমাত্র ব্যক্তি যিনি 'প্রধান চার' মার্কিন বিনোদন পুরস্কারের (অস্কার, এমি, গ্র্যামি ও টনি) মনোনয়ন লাভ করেছেন, কিন্তু কোনটাই জিততে পারেননি।
ইরানে কোভিড-১৯ এর বৈশ্বিক মহামারী
চীনে ভ্রমণকারী কোমের একজন ব্যবসায়ী সম্ভবত এই ভাইরাসটির সংক্রমণ দেশে আনতে পারে। মধ্য প্রাচ্যে, ইরান ভাইরাস সংক্রমণের কেন্দ্রবিন্দুতে পরিণত হয়েছিল, ২৮ ফেব্রুয়ারির মধ্যে দশটির বেশি দেশ তাদের সংক্রমণ ইরান থেকে বয়ে এনেছিল।<ref name="newyorker1"/ ইরান মধ্য প্রাচ্যের সবচেয়ে ক্ষতিগ্রস্থ দেশ। সরকারের পদক্ষেপের মধ্যে ছিল জনসাধারণের জন্য অনুষ্ঠান ও শুক্রবারের নামাজ বাতিল, স্কুল, বিশ্ববিদ্যালয়, শপিং সেন্টার এবং বাজার বন্ধ করার পাশাপাশি  মন্দিরগুলি বন্ধ করা এবং উৎসব উদ্‌যাপন নিষিদ্ধ করা। পরিবার এবং ব্যবসার  জন্যও  অর্থনৈতিক সহায়তা ঘোষণা করা হয়েছিল। সরকার পুরো শহর ও অঞ্চলগুলিকে পৃথকীকরণের পরিকল্পনা প্রত্যাখ্যান করেছিল  এবং নওরোজের আগেই ভ্রমণ সীমাবদ্ধ করার ইচ্ছা সত্ত্বেও শহরের  মধ্যে অতিরিক্ত যানবাহন চলাচল অব্যাহত ছিল। পরে নতুন ঘটনার সংখ্যা বাড়ার পরে সরকার শহরগুলির মধ্যে ভ্রমণ নিষিদ্ধ করার ঘোষণা করে।
ইরানের কিছু বেসরকারী সূত্রের হিসাবে কোভিড-১৯ মৃত্যুর প্রকৃত সংখ্যা, সরকারী সংখ্যার তুলনায় অনেক বেশি। ইরান সরকারকে খবর লোকান,আটকে দেওয়া এবং অব্যবস্থাপনার জন্যও অভিযুক্ত করা হয়েছে।   তবে, বিশ্ব স্বাস্থ্য সংস্থা (ডাব্লুএইচও) বলেছে যে তারা ইরানের প্রতিবেদন করা পরিসংখ্যানগুলির সাথে কোনরকম সমস্যা দেখেনি, যদিও পরে একজন ডব্লুএইচও কর্মকর্তা ইঙ্গিত দিয়েছিলেন যে ইউরোপীয় কিছু দেশের পরিস্থিতির মত  ইরানে প্রাথমিকভাবে সংক্রমণের ঘটনা মাত্র এক পঞ্চমাংশই  চিহ্নিত হয়েছিল, কারণ শুরুতে কোভিড-১৯ পরীক্ষাগুলি কেবলমাত্র গুরুতর সংক্রমণের ক্ষেত্রে সীমাবদ্ধ ছিল।
ডেল্টা-জিনোম
ডেল্টা-জিনোম ১৯২৩ সালে প্রতিষ্ঠিত একটি অস্ট্রিয় মোটরসাইকেল নির্মাতা কোম্পানি ছিল। ১৯৩০ এর দশকের গোড়ার দিক পর্যন্ত এই কোম্পানি জেএপি ইঞ্জিনযুক্ত মোটরসাইকেল তৈরি করেছে। দ্বিতীয় বিশ্বযুদ্ধের পরে উৎপাদন পুনরায় শুরু করেছিল এবং ১৯৫৫ সাল পর্যন্ত রোটাক্স ইঞ্জিন ব্যবহার করে মোটরসাইকেল তৈরি করেছে।
মৃত শহরসমূহ
মৃত শহরসমূহ (المدن الميتة) বা বিস্মৃত শহরসমূহ (المدن المنسية) উত্তর-পশ্চিম সিরিয়ায় আলেপ্পো ও ইদলিবের মধ্যে অবস্থিত ৭০০টি পরিত্যক্ত জনবসতিকে বলা হয়। কমবেশী ৪০টি গ্রাম, যা কিনা ৮টি প্রত্নতাত্ত্বিক এলাকায় বিভক্ত, প্রাচীনকাল ও বাইজেন্টাইন সাম্রাজ্যের সময়ের গ্রাম্য জীবনের ঈঙ্গিতবাহী। বেশিরভাগ গ্রাম যেগুলি প্রথম ও সপ্তম শতাব্দীর মধ্যের, সেগুলি অষ্টম ও দশম শতাব্দীর মধ্যে পরিত্যক্ত হয়।
প্রত্নতাত্ত্বিক স্থানসমূহ
মৃত শহরসমূহ ও চুনাপাথর স্তূপে অবস্থিত প্রত্নতাত্ত্বিক স্থানসমূহ -
ঢাকা শিশু পার্ক
ঢাকা শিশু পার্ক বাংলাদেশের একমাত্র সরকারি খাতের শিশুদের বিনোদন পার্ক যেটি ঢাকার শাহবাগে অবস্থিত। অতীতে এটি শহীদ জিয়া শিশু পার্ক এবং বর্তমানে সংক্ষেপে শিশু পার্ক নামেও পরিচিত। ১৯৭৯ সালে ১৫ একর (৬.১ হেক্টর) জমিতে এটি প্রতিষ্ঠিত হয়। এটি বাংলাদেশের প্রথম শিশুদের বিনোদন পার্ক। বাংলাদেশে সরকারি মালিকানাধীন পর্যটন-প্রচার সংস্থা বাংলাদেশ পর্যটন কর্পোরেশন একটি লাভজনক উদ্যোগ হিসাবে শিশু পার্ক প্রতিষ্ঠিত করে। ১৯৮৩ সাল থেকে দক্ষিণ ঢাকার একমাত্র বিনোদন পার্ক হিসাবে তৎকালীন ঢাকা সিটি করপোরেশন এবং বর্তমানে ঢাকা দক্ষিণ সিটি কর্পোরেশন রক্ষণাবেক্ষণ করছে।
পার্কের ১২টি রাইডের মধ্যে রয়েছে একটি হুইল ট্রেন, একটি মেরি-গো-রাউন্ড এবং বেশ কয়েকটি চাকা-ভিত্তিক রাইড। বাংলাদেশ বিমান বাহিনী ১৯৯২ সালে পার্কে বিনোদনের জন্য একটি যুদ্ধবিমান দান করে। ঢাকার সব বিনোদন পার্কের মধ্যে সবচেয়ে এখানে টিকিটের দাম তুলনামূলক সস্তা, প্রবেশের জন্য ১০.০০ টাকা এবং প্রতিটি রাইডের জন্য ১০.০০ টাকা, প্রতিদিন প্রায় ৬,০০০ দর্শনার্থী পার্কটি দর্শন। ঈদ-উল-ফিতরের ছুটিতে দর্শনার্থীর সংখ্যা ৩ লক্ষ ছাড়িয়ে দেয়। পার্ক থেকে সিটি কর্পোরেশন বছরে প্রায় ২০ কোটি টাকা আয় করে। পার্কটি সোমবার থেকে বৃহস্পতিবার এবং শনিবার দুপুর ২:০০ থেকে সন্ধ্যা ৭:০০ পর্যন্ত খোলা থাকে। শুক্রবার দুপুর  ২:৩০ থেকে সন্ধ্যা  ৭:০০ পর্যন্ত খোলা থাকে।
রক্ষণাবেক্ষণের অভাবে রাইডগুলির অবস্থার অবনতি হয়েছে। ২০০৭ নাগাদ সিটি কর্পোরেশন ৯০০ কোটি টাকা ব্যয়ে পার্কটিকে সংস্কার করার একটি পরিকল্পনা স্থানীয় সরকার ও পল্লী উন্নয়ন মন্ত্রণালয়ের অনুমোদনের জন্য অপেক্ষায় ছিল।  পরিকল্পনার মধ্যে রয়েছে ১৯ একর (৭.৭ হেক্টর) এলাকা সম্প্রসারণ এবং পুরানো রাইডগুলি পুনরায় স্থাপন করার পাশাপাশি ১৬টি নতুন রাইড যুক্ত করা। বর্তমানে এটি আধুনিকায়ন ও সংস্কার কাজের জন্য বন্ধ রয়েছে।
সকরিগলি রেলওয়ে স্টেশন
সাকরিগালি রেলওয়ে স্টেশন হল পূর্ব রেলওয়ে জোনের মালদা রেলওয়ে বিভাগের অধীনে সাহেবগঞ্জ লুপ লাইনের একটি রেলওয়ে স্টেশন। এটি ভারতের ঝাড়খন্ড রাজ্যের সাহেবগঞ্জ জেলার ছোট ভাগিয়ামরিয়ান্ড পার্টবা, সাক্রিগালিতে অবস্থিত।
মীর হুমায়ুন জাহ বাহাদুর
মীর হুমায়ুন জাহ বাহাদুর সিআইই একজন ভারতীয় রাজ-কর্মচারী, রাজনীতিবিদ, ব্রহ্মজ্ঞানী ব্যক্তি ও ভারতীয় স্বাধীনতা কর্মী, যিনি একজন নন-অফিশিয়াল সদস্য হিসেবে দায়িত্ব পালন করেন মাদ্রাজ আইন পরিষদে ১৮৬৬ থেকে ১৮৯২ পর্যন্ত এবং একটি অ-সরকারী সদস্য ইম্পেরিয়াল লেজিসলেটিভ কাউন্সিলে ১৮৯৩ থেকে।
তাঁর পুত্র নবাব সৈয়দ মুহাম্মদ বাহাদুর ১৯১ 19 সালে করাচিতে ইন্ডিয়ান জাতীয় কংগ্রেসের সভাপতির দায়িত্ব পালন করেছিলেন।
স্যামসাং গ্যালাক্সি গ্রান্ড ২
গ্যালাক্সি গ্র্যাণ্ড 2 এর পিছনের ক্যামেরা ৮ মেগাপিক্সেল; যা উচ্চমাত্রার রেজুলেশন সম্পন্ন ছবি এবং ভিডিও ক্যাপচার করতে সক্ষম। প্রাথমিক ক্যামেরা প্রতি সেকেন্ডে ৩০ টি ফ্রেমে ১৯২০ ×১০৮০pতে সম্পূর্ণ এইচডি ভিডিও ধারণ করতে সক্ষম। এই ক্যামেরার আছে এলইডি ফ্ল্যাশ; যা কম আলোতেও সাবজেক্টকে সম্পূর্ণভাবে প্রজ্বলিত করতে সক্ষম। দ্বিতীয় সম্মুখ দিকের ক্যামেরা ১.৯ মেগাপিক্সেল হয়। [[Autofocus|অটোফোকাস, জিওট্যাগিং, টাচ ফোকাস এবং মুখ শনাক্তকারী ব্যবস্থা এরকম advanced বৈশিষ্ট্যগুলো এই মোবাইল সমর্থন করে।
স্যামসাং গ্যালাক্সি গ্র্যাণ্ড ২ ললিপপ গ্রহণ করে না। এর সর্বশেষ সমর্থিত ভার্সন ছিলঅ্যান্ড্রয়েড ৪.৪.২ কিটক্যাট, ২০১৫ সালের নভেম্বরের পর থেকে এর কোনো সিকিউরিটি হালনাগাদ হয় নি।
বৈশিষ্ট্য
গ্যালাক্সি গ্র্যাণ্ড ২ এর অপারেটি সিস্টেম হলো অ্যান্ড্রয়েড ৪.৩ জেলী বিন। স্যামসাং তার টাচউইজ ন্যাচার সফটওয়্যার এর মাধ্যমে ইন্টারফেসকে কাস্টোমাইজ করেছে। গুগলের এপ্স যেমন গুগল প্লে, জিমেইল, ইউটিউব সহ স্যামসাং এর এপস যেমন: চ্যাট অন, এস-সাজেস্ট, এস-ভয়েস, স্মার্ট রিমোট (পিল) এবং অ শেয়ার প্লে।
দুইটি বিকল্প লঞ্চ করা হয়েছিল যথাঃ G7102 ; যার দুইটা সিম কার্ড স্লট আছে এবং আরেকটা হলো G7105; এর রয়েছে এলটিই নেটওয়ার্ক সাপোর্ট; ডুয়াল মাইক্রো সিম স্লট এবং ডুয়াল স্ট্যাণ্ডবাই। এই ডিভাইসের প্রাক্তন মডেল স্যামসাং গ্যালাক্সি গ্র্যাণ্ড এর সাথে তুলনায় এর রয়েছে বড় স্ক্রিন, ডিসপ্লের রেজুলেশন উন্নত করা হয়েছে, উন্নত করা হয়েছে প্রতি ইঞ্চিতে পিক্সেলও।
গ্যালাক্সি গ্র্যাণ্ড ২ এ একক সিমে ৩জি সুবিধা, 3G dual sim variants এবং কোরিয়ান ভার্সনে LTE-A নেটওয়ার্ক সাপোর্ট এর সুবিধা আছে। অভ্যন্তরীণ মেমোরী হচ্ছে ৮ জিবি (কোরিয়ান ভার্সনে ১৬ জিবি) এবং অতিরিক্ত মেমোরী কার্ড সংযোজন করে জায়গা বৃদ্ধি করা যায়। এটা ৫.২৫ ইঞ্চি হাই ডেফিনিশন টিএফটি স্ক্রিন আছে; যার রেজুলেশন ১২৮০x৭২০ পিক্সেল। এর সম্মুখের ক্যামেরা ১.৯ মেগাপিক্সেল; যার ফ্ল্যাশ নাই এবং পিছনের ক্যামেরা ৮ মেগাপিক্সেল। এর এইচডি ভিডিও রেকর্ড করার সক্ষমতা আছে।
চুমুকেদিমা শোখুভি রেলওয়ে স্টেশন
চুমুকেদিমা শোখুভি রেলওয়ে স্টেশন কোড SHKV হল চুমুকেদিমা জেলার, নাগাল্যান্ডের একটি রেলওয়ে স্টেশন । এটি চুমুকেদিমা-ডিমাপুর মেট্রোপলিটন এলাকার পূর্ব অংশের জন্য একটি স্টেশন হিসাবে কাজ করে।স্টেশনটি দুটি প্ল্যাটফর্ম এবং তিনটি ট্র্যাক নিয়ে গঠিত। এটি ধানসিরি-জুব্জা লাইনে খোলা প্রথম রেলওয়ে স্টেশন।
পঞ্জিকা সাল
পঞ্জিকা সাল হল একটি পঞ্জিকার যুগ থেকে বা এর পূর্বে সময় অতিবাহিত হওয়ার সময়কাল। উদাহরণস্বরূপ, গ্রেগরীয় বর্ষপঞ্জি অনুসারে বর্তমান অব্দ হচ্ছে 2023, যার সংখ্যা পদ্ধতি পশ্চিমা খ্রিস্টীয় সাল মেনে চলে (আলেক্সান্দ্রীয় কিবতীয় সনাতনপন্থী মণ্ডলী ও ইথিওপীয় সনাতনপন্থী মণ্ডলীর আলাদা খ্রিস্টীয় সাল রয়েছে)।
প্রাক মধ্যযুগে, শাসকের গদিপ্রাপ্তির বছর থেকে রাজকীয় বছর গণনা করা হত যার ফলে প্রাচীন নিকট প্রাচ্যের কালক্রম নির্মাণ করা কঠিন হয়ে পড়ে যেমন সুমেরীয় রাজার তালিকা এবং ব্যাবিলনীয় রাজাদের অনুশাসন সূত্র। পূর্ব এশিয়ায়, শাসকদের যুগের নাম পদ্ধতি বিংশ শতাব্দীতে বাতিল করা হয় তবে জাপানে এখনো এটি প্রচলিত রয়েছে।
অ্যাসিরীয় নাম
হাজার বছরের বেশি সময় ধরে প্রাচীন অ্যাসিরীয় নামকে বছর নির্ধারণের জন্য ব্যবহার করতো। প্রত্যেক বছর আকিতু উৎসবে (মেসোপটেমীয় নববর্ষ), উচ্চপদস্থ কর্মকর্তাদের ছোট মণ্ডলীর একজন (পরবর্তী সময়গুলোতে মণ্ডলীতে রাজা থাকতো) ওই বছরটিতে লিমমু কে উপাসনা করার জন্য নির্বাচিত হত যার অর্থ সেই বছর আকিতু উৎসবে নির্বাচিত ব্যক্তিটি সভাপতিত্ব করতো এবং তার নামে বছরটি নামকরণ করা হত। প্রাচীনতম সত্যায়িত নামটি পাওয়া যায় আনাতলিয়ার কারুম কানেশ নামক অ্যাসিরীয় ব্যবসায়িক উপনিবেশে যার তারিখ নির্ধারিত হয়েছে খ্রিস্টপূর্ব দ্বিতীয় সহস্রাব্দে, এবং তারা আনুমানিক ৬১২ খ্রিস্টপূর্ব, নব-অ্যাসিরীয় যুগের পতন পর্যন্ত এটা ব্যবহার করেছিল।
অ্যাসিরীয় কাগজপত্রে লিমমু তালিকা দেওয়া আছে যেখানে ক্রম অনুসারে খ্রিস্টপূর্ব প্রথম সহস্রাব্দের ২৫০টি নামভিত্তিক বছরের তালিকা পাওয়া যায়। এটি একটি অমূল্য কালপঞ্জি নিদর্শন কারণ এখানে গুজানার গভর্নর বুর-সাগালের লিমমু সময়কালে একটি সূর্য গ্রহণের ঘটবা লিপিবদ্ধ রয়েছে। জ্যোতির্বিজ্ঞানীরা এই গ্রহণকে ৭৬৩ খ্রিস্টপূর্বাব্দের ১৫ জুনের সূর্য গ্রহণের সাথে চিহ্নিত করেছেন, যা আমাদেরকে নামের তালিকার সময়কাল ৮৯২ থেকে ৬৪৮ খ্রিস্টপূর্ব পর্যন্ত নির্ধারণ করতে সাহায্য করেছে। এই নামভিত্তিক সালের তালিকা নব-অ্যাসিরীয় সাম্রাজ্যের বিভিন্ন ঘটনার নির্দিষ্ট তারিখ পেতে সাহায্য করেছে।
অলিম্পিয়াড সাল
গ্রিক ইতিহাসবিদ ও গবেষকদের মধ্যে বছর গণনার জন্য ৭৭৬ খ্রিস্টপূর্বে প্রথম অনুষ্ঠিত হওয়া প্রাচীন অলিম্পিক গেমস ভিত্তিক একটি সাধারণ পদ্ধতি ব্যবহার করতে দেখা যায়। অলিম্পিক গেমসের তারিখ বিভিন্ন নগররাষ্ট্রগুলোতে পরস্পর স্বীকৃত তারিখ পদ্ধতি ছিলো। অলিম্পিয়াড সাল দৈনন্দিন জীবনে ব্যবহার হত না। এই সাল ব্যবস্থাটি খ্রিস্টপূর্ব তৃতীয় শতাব্দী থেকে ব্যবহার শুরু হয়। আধুনিক অলিম্পিক গেমস (বা গ্রীষ্মকালীন অলিম্পিক গেমস যা ১৮৯৬ সালে শুরু হয়) প্রাচীন গ্রিস থেকে চার বছর পরপর অনুষ্ঠিত হতো না: ৬৬৯ তম অলিম্পিয়াড ১৮৯৭ সালের গ্রীষ্মে শুরু হলেও আধুনিক অলিম্পিকস ১৮৯৬ সালে শুরু হয়।
পঞ্চদশ চক্র
আরেকটি সাধারণ ব্যবস্থা ছিলো পঞ্চদশ কৃষিজ কর চক্র যা রোমান মিশরে দিতে হত। চতুর্থ শতাব্দীতে বিভিন্ন ঘটনা ও দলিল এই চক্রের তারিখ অনুসারে লেখা শুরু হয় (যেমন "পঞ্চম ইন্ডিকেশন") এবং এই পদ্ধতিটি কর আদায় বন্ধের অনেক বছর পরেও ব্যবহৃত হতো। এটি মিশরের গল শহরে মুসলিমদের মিশর বিজয় ও ১৪৫৩ খ্রিস্টাব্দের পূর্ব রোমক সাম্রাজ্যে অটোম্যানদের অভিযানের আগ পর্যন্ত ব্যবহৃত হয়েছে।
খ্রিস্টাব্দের বছর থেকে কৃষিজ কর চক্রের বছর গণনার পদ্ধতি ডায়োনিসিয়াস এক্সিগুয়াস আবিষ্কার করেছেন এবং তা নিজের লেখার উল্লেখ করেছেন: ৩ যোগ করে ১৫ দ্বারা ভাগ করুন, বাকিটা হচ্ছে ইন্ডিকেশন, শূন্য বাকি থাকলে সেটা পঞ্চদশ ইন্ডিকেশন ধরে নিতে হবে। সেই হিসেবে ২০০১ খ্রিস্টাব্দ ছিলো নবম ইন্ডিকেশন। বছর শুরুর উপর ইন্ডিকেশন নির্ভর করে।